1. **ODREDBE STATUTA KOJE SE MIJENJAJU STATUTARNOM ODLUKOM ILI SE PROPISUJU NOVE**

*(Napomena: Crvenom tintom, tj. podcrtano, označene su odredbe koje se mijenjaju ili se propisuju nove, a prekriženi tekst, koji je označen plavom, dosadašnji je tekst koji se zamjenjuje).*

Članak 6.

(1) Grad Delnice ima grb, ~~i~~ zastavu i svečanu pjesmu.

(2) Grbom i zastavom predstavlja se Grad Delnice i izražava se pripadnost Gradu Delnicama.

Članak 7.

(1) Detaljni opis grba i zastave Grada Delnica utvrđuju se statutarnom odlukom Gradskog vijeća uz odobrenje središnjeg tijela državne uprave nadležnog za lokalnu i područnu (regionalnu) samoupravu.

(2) Na temelju mjerila propisanih općim aktom Gradskog vijeća, gradonačelnik može odobriti uporabu grba i zastave pravnim osobama radi promicanja interesa grada.

*(Napomena: Izmjena članka 7. stupila na snagu 30. ožujka 2013. godine, SN PGŽ 11/13)*

(3) Tekst i napjev svečane pjesme Grada Delnica te način njezine uporabe uređuju se odlukom Gradskog vijeća.

1. **OBRAZLOŽENJE PRIJEDLOGA OVE STATUTARNE ODLUKE**

**O IZMJENAMA I DOPUNAMA STATUTA GRADA DELNICA**

U Statutu Grada Delnica kao jedinice lokalne samouprave navedeni su grb i zastava kao njegova obilježja

Sada se predlaže i svečana pjesma.

Iako zakon o lokalnoj i područnoj (regionalnoj) samoupravi ne propisuje da općine, gradovi i županije mogu imati svoju himnu (svečanu pjesmu), neki su gradovi i županije odlukama svojih vijeća, izabrali svoju himnu (svečanu pjesmu), što znači da nije zabranjeno.

 Grad Rijeka, Čabar, Vodice, Osijek, Krk, Rab, Kraljevica, Omiš, Opatija

Općine Hrvatska Dubica, Jelenje, Čavle

Polazeći od toga da se svečanom pjesmom predstavlja određena jedinica lokalne i područne samouprave, odnosno da se izražava pripadnost svom zavičaju, predlaže se Izmjena i dopuna Statuta Grada Delnica kako bi i Grad Delnice dobio svoju svečanu pjesmu.

Svečanom pjesmom isticalo bi se dostojanstvo i ugled Grada Delnica, a mogla bi se izvoditi pjevanjem, sviranjem ili kombinacijom navedenih načina izvođenja, uz odavanje uobičajenih počasti od strane svih prisutnih.

Svečana pjesma Grada Delnica izvodila bi se na početku svečanih sjednica Gradskog vijeća, a također i u drugim svečanim prilikama ( pri otvaranju i zatvaranju kulturnih, sportskih i drugih priredbi te manifestacija, službenim proslavama, političkim skupovima i slično), ukoliko je isto primjereno okolnostima i naravi svečanosti odnosno događaja.

 Usporedo sa donošenjem navedenih VI. Izmjena i dopuna Statuta Grada Delnica, pokrenula bi se i inicijativa za pokretanje postupka odabira svečane pjesme Grada Delnica i to na način da Gradsko vijeće donese akt o tome. U njemu će biti osnovni elementi potrebni pri izradi svečane pjesme, kao i Stručno povjerenstvo koje će nakon javnog poziva Gradskom vijeću predložiti donošenje Odluke o svečanoj pjesmi Grada Delnica.